- Bayern viser at de vil være størst i Europa
- Barca har vært det ultimate laget i en årrekke nå. De har satt en fotballstandard som andre toppklubber har måtte strekke seg etter. De har vært i seks strake semifinaler i Champions League, men nå opplever vi tidspunktet der mange mener arvtageren er klar: Bayern München, sier Stokke til VG. Bayern München var nære ved å gå helt til topps i den gjeveste europacupen i fjor, men måtte gi tapt for Chelsea etter ekstraomganger og straffekonkurranse. - Vi vil i løpet av en uke få svaret på om Barcelona vil la seg rive ned fra fotballtronen, og om München kan gjøre som tidligere tyske årganger har gjort, dominere på toppen av europeisk fotball. - Det er utrolig vanskelig å spå hvem som går seirende ut av duellen, men det vil uansett bli en fantastisk fotballkamp. Stokke mener Bayern München har fått på plass en solid vinnerkultur, og at signeringen av trener Pep Guardiola beviser at de har noe på gang.Bayern München skriver på sine nettsider at de ville vente til etter semifinalene i Champions League var spilt før de slapp nyheten om at de kjøper Borussia Dortmunds Mario Götze. Bayern er villige til å utløse utkjøpsklausulen den unge tyskeren har i Dortmund, og må angivelig ut med om lag 37 millioner euro, eller omtrent 281 millioner norske kroner. - Ingen klubber driver så økonomisk sunt som Bayern, men avstanden mellom de mest ressurssterke og de som kommer bak begynner å bli stor også i Tyskland - på samme måte som i Spania og England. Jürgen Klopp (Dortmund-trener journ. anm.) er forståelig nok sint, og mener Bayern stjeler en av deres beste spillere. Realiteten er at Bayern har bestemt seg for å være størst, de skal vinne fotballtronen i Europa. Dortmund-treneren oppfordrer fansen til å støtte Götze som en hvilken som helst annen spiller på laget, spesielt i den kommende Champions League-finalen mot Real Madrid.«Er i München for å se Bayern, som jeg tror kommer til å slå Barca. Legg til Guardiola og Götze. Blir alltid forundret over hvordan folk undervurderer Bayern München», skriver Southgate på sin Twitter-konto. Det er ikke første gang Bayern München går langt for å skaffe seg de beste blant rivalenes spillere. I 2007 hentet de storscoreren Miroslav Klose fra Werder Bremen, og historien gjentok seg i 2009 da de hentet kraftspissen Mario Gomez fra Stuttgart. - Sier dette noe om viktigheten av de økonomiske fair play-reglene UEFA har innført? - Jeg håper at nå som UEFA først straffer Malaga, så følger de opp dette hos alle andre klubber som bruker mer penger enn det som kommer inn. Det kan ikke bare være to lag som har sjans til å vinne de enkelte seriene, og det kan ikke bare være fire-fem lag som kjemper om Champions League-trofeet.Stokke poengterer det mange kritikere i Tyskland mener er det siste hinderet for Bayern München - og Tyskland som fotballnasjon generelt. - Det er verdt å huske på at Tyskland ikke har vunnet et mesterskap siden EM i 1996, og på klubbnivå har ingen tyske klubber klatret til topps i Champions League siden 2001. Kritikerne sier «på vår tid vant vi» mesterskap, så Bayern har absolutt noe å bevise.
Roar Stokke mener Bayern München sender et tydelig signal om at de vil gjenerobre den europeiske fotballtronen ved å hente Mario Götze fra Borussia Dortmund.